SA-laboratorium toets Belgiese duiwe positief vir kokaïen | Maroela Media
SA-laboratorium toets Belgiese duiwe positief vir kokaïen
Dit gons Donderdagoggend in die Belgiese pers ná dit bekend geword het dat ‘n Suid-Afrikaanse laboratorium ses uit 20 Belgiese duiwe positief getoets het vir dwelmmiddels, waaronder kokaïen. Daar word veral kopgekrap omdat presies dieselfde duiwe deur ‘n laboratorium by die Universiteit van Gent getoets is, en niks verdags opgespoor is nie.
‘n Afvaardiging van die Belgiese Duivenbond het besoek gebring aan die laboratorium van die Nasionale Perdewedrenowerheid van Suider-Afrika, waarop besluit is om monsters van twintig duiwe na die laboratorium te stuur vir ontleding. Die Belgiese ringkoppe, aldus die Vlaamse pers, het amper van hul stoele afgeval toe dr. Schalk de Kock, direkteur van die laboratorium, die uitslae aan hulle oorhandig.
Ses van die duiwe het vir ses verbode middels positief getoets, waaronder kokaïen en Mobistix. Mobistix word veral vir koors- en pynwering gebruik.
Daar sal oor die volgende paar maande beslis word of die Suid-Afrikaanse laboratorium voortaan die toetse vir die Belge mag uitvoer.
Nuwe regulasies oor dwelmgebruik tree volgende jaar vir die duiwesport in werking.
PTA’ners skuld die metro miljarde
Pa en seun in hof na PE-selfmoordsending
NIE EERS DIE DUIWE IS MEER VRY VAN KORRUPSIE NIE